Les Corts de Montsó de 1510 són convocades per Ferran el Catòlic amb la finalitat de finançar les campanyes africanes i se celebraren entre maig i setembre de 1510. Entre 1505 i 1510 a les campanyes africanes de la corona s'havia conquerit Mers el-Kebir, Orà, Bugia i Trípoli. El rei demanava suport econòmic per continuar i mantenir els territoris conquerits. Les corts li concediren 500.000 lliures, de les quals 208.000 foren aportades pels catalans amb la contrapartida de tenir lliure comerç al nord d'Àfrica.